OpenLLM-France/wikimedia huggingface dataset:
# Carles Bestit i Martínez

Carles Bestit i Martínez, també conegut com a Bestit I, (Barcelona, 7 de març de 1908 - Barcelona, 12 de juliol de 1972) fou un futbolista català dels anys 1920 i 1930.

## Trajectòria

Fou germà del també futbolista Tomàs Bestit (Bestit II) i pare de Carles Bestit, qui fou cap dels serveis mèdics del FC Barcelona entre 1972 i 1993; Lluís Bestit, porter internacional de waterpolo, i Josep Bestit, nedador internacional.
Començà la seva trajectòria l'any 1926 al CE Europa, club on coincidí amb el seu germà Tomàs. El 10 de febrer de 1929 fou un dels onze jugadors que disputà el primer partit del club a primera divisió. Disputà tots els partits aquella temporada, essent el màxim golejador de l'equip amb 10 gols. La següent temporada fitxà pel FC Barcelona, club on romangué entre 1929 i 1934, disputant 45 partits de lliga i marcant 28 gols.
El 1934 va rebre la baixa del Barcelona passant a ingressar la plantilla del Girona FC, club amb el qual jugà a Segona Divisió. Romangué al club gironí fins al 1936, any en què es retirà.
Carles Bestit també jugà amb la selecció catalana de futbol.

## Palmarès
### FC Barcelona

* Campionat de Catalunya: 1930, 1931, 1932
* Copa President: 1931
* Copa Macià: 1932
* Torneig d'Alger: 1932
* Copa Aniversari del Benfica: 1933

## Referències

* ↑ http://historico.sportec.es/plantillas/historial.asp?jug=0063%5BEnllaç+no+actiu%5D
* 1 2 http://hemeroteca-paginas.elmundodeportivo.es./EMD01/HEM/1972/07/13/MD19720713-007.pdf
* ↑ http://hemeroteca.elmundodeportivo.es/preview/1934/03/31/pagina-2/1373378/pdf.html
* ↑ http://hemeroteca.elmundodeportivo.es/preview/1934/08/15/pagina-2/622236/pdf.html
* ↑ http://hemeroteca.elmundodeportivo.es/preview/1936/03/02/pagina-2/624756/pdf.html
* ↑ http://hemeroteca.elmundodeportivo.es/preview/1933/08/24/pagina-1/622458/pdf.html

## Enllaços externs

* Carles Bestit i Carcarsona | Galeria de Metges Catalans
* Perfil a BDFutbol
# The Trespasser (pel·lícula de 1929)

The Trespasser és una pel·lícula precodi dirigida per Edmund Goulding i protagonitzada per Gloria Swanson (en la seva primera pel·lícula sonora i per la que va ser nominada a l'Oscar a la millor actriu), Robert Ames, Purnell Pratt i Henry B. Walthall. La pel·lícula es va estrenar el 5 d’octubre del 1929 i tenia una versió muda i una de sonora.

## Argument

Marion Donnell, taquígrafa d'Hector Ferguson, advocat de Chicago, fuig amb Jack Merrick, descendent d'una família benestant. Durant la seva lluna de mel, el pare d'en Jack, que considera a Marion una caça-fortunes, el convenç d'anul·lar el matrimoni per tal de poder organitzar un casament adequat a la societat. Marion, enfurismada perquè no l'ha defensada davant del pare, l’abandona.
Més d'un any després, Marion ha tingut un fill, viu en un pis amb ell i ha tornat a la seva feina al despatx d'advocats. Com a conseqüència de les seves dificultats financeres pateix una crisi i acaba esdevenint una mantinguda del seu cap l'ajuda, que li proporciona un apartament de luxe, joies i criats. Quan Ferguson mor, llega a Marion mig milió de dòlars i la premsa de seguida en fa safareig elucubrant sobre qui és el pare del fill de marion. Per protegir el seu fill, Marion fa buscar a Jack, que s’ha casat amb Catherine "Flip" Carson, una noia que va quedar invàlida de resultes d'un accident de cotxe durant la lluna de mel. En retrobar-se s'enamoren de nou i Jack planeja abandonar la seva esposa. En assabentar-se que hi ha un hereu masculí de la primera dona del seu fill, el pare de Jack amenaça amb obtenir la custòdia del nen. La dona de Jack es presenta a casa de Marion s'ofereix a divorciar-se d'ell a causa de la seva invalidesa i perquè sap que Jack encara està enamorada d'ella.Aleshores Marion accepta lliurar el fill voluntàriament al matrimoni. Amb el temps, Flip mor i ell i la Marion es tornen a enamorar.

## Repartiment

* Gloria Swanson (Marion Donnell)
* Robert Ames (Jack Merrick)
* Purnell Pratt (Hector Ferguson)
* Henry B. Walthall (Fuller)
* Wally Albright (Jackie)
* William Holden (John Merrick Sr.)
* Blanche Friderici (Miss Potter)
* Kay Hammond (Catherine 'Flip' Merrick)
* Mary Forbes (Mrs. Ferguson)
* Marcelle Corday (Blanche)

## Referències

* ↑ «The 3rd Academy Awards | 1931» (en anglès). Academy of Motion Picture Arts and Sciences. [Consulta: 11 març 2022].
* ↑ «Gloria Swanson in “The Trespasser”». The Film Daily, 17-11-1929, pàg. 8.
* ↑ «The Trespasser» (en anglès). American Film Institute Catalog. [Consulta: 11 març 2022].

## Enllaços externs

* Pel·lícula completa a YouTube
* The Trespasser al catàleg de l'American Film Institute
# Selim Teber

Selim Teber és un futbolista alemany. Va començar com a futbolista a l'ASV Edigheim.

## Enllaços externs

* Pàgina oficial Arxivat 2011-07-19 a Wayback Machine.
* Estadístiques de la carrera a Fussballdaten.de
# Sàrnia

Sàrnia (Sarnia o Sarmia) és el nom que porta a les obres clàssiques una illa del canal de la Mànega entre la Gàl·lia i Britànnia, que se suposa que és Guernsey.
# Ramona Barrufet i Santacana

Ramona Barrufet i Santacana (Juneda, les Garrigues, 9 d'octubre de 1959) és una professora, sindicalista i política catalana, diputada al Parlament de Catalunya en la IX, X i XI legislatures. Ha estat també la Secretària Quarta de la Mesa del Parlament de la XI legislatura.

## Biografia

És diplomada a l'Escola de Magisteri de la Universitat de Lleida i ha treballat com a professora de música i de francès. És membre de l'executiva de FETE-UGT de les Terres de Lleida i vicepresidenta de la Fundació Maria Aurèlia Capmany de la UGT. Va ser militant de Convergència Democràtica de Catalunya des de 1981. Des de les eleccions municipals espanyoles de 1999 és regidora de l'ajuntament de l'Arbeca, del qual va ser alcaldessa de 2005 a 2007. De 2003 a 2011 va ser membre del Consell Comarcal de les Garrigues i de 2003 a 2012 presidenta comarcal de CDC de les Garrigues.
Va ser escollida diputada a les eleccions al Parlament de Catalunya de 2010 i 2012. Va ser portaveu del grup parlamentari de CiU en la Comissió d'Ensenyament i Universitats del Parlament.
A les eleccions al Parlament de Catalunya de 2015 va formar part de la candidatura Junts pel Sí per la província de Lleida. i va ser escollida secretària quarta de la Mesa. Va ser processada per un delicte de desobediència per haver votat a la Mesa del Parlament a favor de la tramitació de la Llei del referèndum. Com els altres membres de la Mesa processats, l'any 2020 Barrufet va ser condemnada a vint mesos d'inhabilitació per càrrec públic electe i a una multa de 30.000 euros.

## Referències

* ↑ Regidors de l'Arbeca en 2015
* ↑ «Alcaldes de l'Arbeca». Arxivat de l'original el 2015-11-21. [Consulta: 16 agost 2015].
* ↑ Biografia dels diputats de CiU, p. 3
* ↑ «Fitxa del Parlament de Catalunya». Arxivat de l'original el 2015-09-24. [Consulta: 16 agost 2015].
* ↑ CDC situa els consellers Munté, Rigau i Gordó a la llista de Junts pels Sí, La Vanguardia, 30 de juliol de 2015
* ↑ EFE «Majoria independentista en una Mesa en la qual no hi ha ni el PP ni la CUP». diaridegirona.cat, 26-10-2015 [Consulta: 27 octubre 2015].
* ↑ «Llarena processa per desobediència Barrufet - 22 maig 2018». El Punt Avui, 22-05-2018. [Consulta: 26 gener 2023].
* ↑ «El TSJC condemna Ramona Barrufet a 20 mesos d'inhabilitació i 30.000 euros de multa | Notícies». SomGarrigues, 19-10-2020. [Consulta: 26 gener 2023].
# Llista de rosegadors i lagomorfs del Solsonès

Els mamífers de l'ordre dels rosegadors presents al Solsonès pertanyen a quatre famílies: els esciúrids, els glírids, els micròtids i els múrids mentre que els de l'ordre dels lagomorfs pertanyen a una única família: els lepòrids

## Família dels micròtids
### Rata d'aigua
### Talpó dels prats

El talpó dels prats o el talpó camperol és una espècie de la qual no es té notícia de la seva presència a la comarca però sí que s'han constatat indicis indirecte que permeten pensar que pot ser present a les parts culminants de la serra del Verd.

### Talpó comú
## Família dels múrids
### Ratolí mediterrani
## Família dels lepòrids
### Llebre
## Bibliografia

* Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàg. 507 a 518.
# Marcelo Arroita-Jáuregui

Marcelo Arroita-Jáuregui Alonso (Hermida, 1922- Santander, 1992) va ser un escriptor, poeta, traductor, crític cinematogràfic i actor espanyol.

## Biografia

Nascut el 1922, va fer estudis universitaris i es va llicenciar en dret. D'ideologia obertament falangista, Arroita-Jáuregui en una ocasió va arribar a exigir «un cinema revolucionari, religiosament exacte, políticament vàlid, socialment educatiu i estèticament valuós». Va estar molt lligat al món cinematogràfic, destacant com a crític de cinema, i també en la seva faceta com a censor cinematogràfic. Va ser auxiliar de direcció en la pel·lícula Calle Mayor de Juan Antonio Bardem. També va intervenir com a actor secundari en diverses pel·lícules, entre altres Miss Muerte, El Secreto del Dr. Orloff, Operación Plus Ultra, El otro árbol de Guernica o De camisa vieja a chaqueta nueva.
En els seus primers anys va ser un dels impulsors de la revista santanderina Proel. Al llarg de la seva vida col·laboraria amb nombroses publicacions, com els diaris Alerta i El Alcázar, o les revistes Haz, La Hora, Alcalá —de la que en va ser director—, Laye, Correo Literario, Ateneo, Objetivo i Film Ideal.

## Obres

* —— (1951). El hombre es triste. Ediciones Proel.
* —— (1958). Tratado de la pena. Cantalapiedra.

## Referències

* ↑ Vandaele, 2015, p. 325.
* ↑ Gracia, 2006, p. 71, 107.
* 1 2 Jurado Morales, 2012, p. 102.
* ↑ Pavlovic, 2003, p. 51.
* ↑ Nieto Ferrando, 2009, p. 237.
* ↑ Gubern i Font, 1975, p. 82.
* ↑ Jacobs, 2009, p. 102n.
* 1 2 Jurado Morales, 2012, p. 149.
* ↑ Díaz, 1983, p. 83.
* ↑ Gracia, 2006, p. 121.
* ↑ Gracia, 2006, p. 81.

## Bibliografia

* Díaz, Elías. Pensamiento español en la era de Franco (1939-1975). Tecnos, 1983.
* Gracia, Jordi. Estado y cultura. El despertar de una conciencia crítica bajo el franquismo, 1940-1962. Barcelona: Anagrama, 2006.
* Gubern, Roman. Un cine para el cadalso. 40 años de censura cinematográfica en España. Editorial Euros, 1975.
* Jacobs, Helmut C. Giuseppe Parini in Vergangenheit und Gegenwart. Würzburg: Verlag Königshausen & Neumann, 2009.
* Jurado Morales, José. Las razones éticas del realismo. «Revista Española» en la literatura del medio siglo. Sevilla: Renacimiento, 2012. ISBN 978-84-8472-885-6.
* Nieto Ferrando, Jorge. Cine en papel. Cultura y crítica cinematográfica en España, 1939-1962. Generalidad Valenciana, 2009.
* Pavlovic, Tatjana. Despotic Bodies and Transgressive Bodies. Spanish Culture from Francisco Franco to Jesús Franco. State University of New York Press, 2003.
* Vandaele, Jeroen. Estados de Gracia. Billy Wilder y la censura franquista (1946-1975). Leiden: Brill NV, 2015. ISBN 978-90-04-29733-3.
# Carles Bellvís i Llorens

Carles Bellvís i Llorens (València, 24 d'abril de 1985), és un exfutbolista professional valencià, que ocupava la posició de defensa. Va jugar principalment a l'AD Alcorcón, on es va retirar.
Sorgeix de les categories inferiors del València CF, i fa el seu debut professional cedit a l'Elx CF, on roman dues temporades. Posteriorment és cedit al CD Numancia, amb qui debuta a primera divisió al 31 d'agost de 2008, en un encontre en el qual els sorians van derrotar el FC Barcelona per 1 a 0.
A les postres, el Numància va retornar a Segona Divisió a final de temporada. El defensa va finalitzar el seu contracte amb el València i va fitxar pel CD Tenerife, recentment ascendit a la màxima categoria.

## Referències

* ↑ Bellvís: "Fue muy importante irme del Valencia y venir libre"

## Enllaços externs

* Fitxa del jugador
# Tormos

Tormos és un municipi del País Valencià situat a la comarca de la Marina Alta.

## Geografia

Tormos està en la carretera que comunica la Marina Alta amb la Marina Baixa per l'interior, cosa que fa fàcil l'accés al poble. Des de l'Autopista A-7 s'ha d'eixir per Ondara i agafar la carretera que creua Beniarbeig i el Ràfol d'Almúnia.
La població està situada als peus de la Serra dels Recingles. Des de la seua zona més alta es pot veure la plana del riu Girona, el Montgó i la mar Mediterrània. A causa de la proximitat a la mar, té un clima temperat.

### Municipis limítrofs

Tormos limita amb els termes municipals de Benidoleig, Benimeli, Orba, Pego, el Ràfol d'Almúnia, Sagra i Sanet i Negrals.

## Història

La història de Tormos es remunta a l'època en què els àrabs van dominar la península. L'any 1290 Tormos era una alqueria, donada de per vida a Jaume de Linars, encara que posteriorment el senyoriu va passar a pertànyer al comte de Ròtova. El 1609, amb l'expulsió dels moriscos quedà pràcticament despoblat.

## Personatges destacats

* José Perelló Torrens (1885-1955): polític d'esquerres i alcalde democràtic de Tormos durant la Segona República Espanyola i la Guerra Civil espanyola.

## Monuments i llocs d'interés

* Església parroquial. Data del segle xviii, es caracteritza per tindre una espadanya en comptes de campanar. Destaca el seu retaule major, considerat d'interés artístic. Està dedicada a Sant Lluís Bertran, patró del poble.
* Antiga Almàssera. Actualment, l'edifici està destinat a centre social o casa de cultura, i allotja també un museu on es pot observar la maquinària amb la qual s'elaborava l'oli i el vi.
* Els Poets. És un dels paratges més interessants, situat darrere de la serra de Resingles.

## Festes

* Festes Patronals. Se celebren en honor del seu patró Sant Lluís Bertran durant la primera setmana de setembre. Els carrers es decoren i els seus habitants participen de revetlles i correfocs.

## Enllaços externs

* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
# Macaguajes

Els macaguajes (Makaguaje, Makaguáhe) són un grup ètnic d'amerindis de Colòmbia que viuen a la part baixa del riu Putumayo, afluent del riu Caquetá, als departaments de Putumayo i Caquetá, Colòmbia. Són uns 125 individus.
La llengua macaguaje pertany al grup occidental de les llengües tucanes i és gairebé extingida. Actualment l’utilitzen (segons Arango i Sánchez, 1998) unes 50 persones a Peñas Blancas, municipi de Florència, i la resta parla les llengües siona i koreguaje.

## Referències

* ↑ Macaguajes a l'ONIC
* ↑ Macaguajes a Ethnologue (18th ed., 2015)
# Sàssola

La sàssola de mà és un dispositiu que es fa servir per treure l'aigua d'un petit vaixell, com ara un veler. En el cas més simple, no és més que un contenidor que pot ser omplert de forma manual llençant després l'aigua per la borda. És un dels equips estàndard en els vaixells petits, i sol ser de plàstic.
Aquest tipus de dispositiu està en ús des dels primers temps de la navegació i encara està en ús en petites embarcacions de vela i barques.
Alguns països tenen regulacions que les requereixen com material obligatori.
L'administració pública sueca de pesca així com la finesa recomanen portar una sàssola sempre en els vaixells de pesca. A Suècia també és obligatòria en les embarcacions d'esbarjo.
* Edat de Ferro: sàssola de mà Nydam Mose
* "Auskjer" noruec (sàssola de mà tradicional)
* Sàssola de mà moderna de plàstic

## Sàssola automàtica

En alguns tipus moderns d'embarcacions per a la pràctica d'esports de vela, les sàssoles manuals poden ser obsoletes, ja que normalment estan equipades amb sàssoles automàtiques, (també anomenades Bailers ) que funcionen xuclant l'aigua per efecte Venturi.
* Bailer, del tipus de popa
* Bailer Elvstrøm, vista des de fora del vaixell
* Bailer Elvstrøm, vista des de l'interior del vaixell

## Referències

* ↑ ISO 9650 Embarcacions d'esbarjo a les canoes inflables (s). Pdf 2005 (E) (pdf -fitxer 244 KB)
* ↑ ISAF (International Sailing Federation), bots salvavides
# Ramona Bachmann

Ramona Bachmann (Malters, 25 de desembre de 1990) es una futbolista internacional amb Suïssa que juga com a davantera al VfL Wolfsburg. També ha jugat a Suïssa, Suècia i els Estats Units. Amb la selecció va ser nomenada millor jugadora de la Eurocopa sub-19 2009 i ha jugat la Eurocopa 2013 i el Mundial 2015.

## Trajectòria

| Temporades | Lliga | Club | P | G | Actualitzat |
| 06/07 | D1 | SC LUwin.ch |
| 2007 - 2011 | D1 | Umea IK | 71 | 40 |
| 2010 | Prof. | Atlanta Beat | 10 | 01 |
| 2012 - 2015 | D1 | FC Rosengard | 74 | 45 |
| 15/16 - 16/17 | D1 | VfL Wolfsburg | 24 | 05 |
| 2017 - act. | D1 | Chelsea FC |
| 2007 - act. | Selecció absoluta | Selecció absoluta | 76 | 42 | 06/12/2016 |

### Palmarès

Títols — Seleccions nacionals :
| Títols — Clubs ||||||||||||||||||||
| 4 Lligues | 2007 | 2008 | 2013 | 2014 |
| 1 Copa | 2007 |
| 1 Copa | 15/16 |
| Reconeixements — Premis ||||||||||||||||||||
| Reconeixements — Seleccions de jugadores ||||||||||||||||||||

## Referències

* ↑ UEFA
# Ayr (Dakota del Nord)

* Per a altres significats, vegeu «Ayr (desambiguació)».
Ayr és una població dels Estats Units a l'estat de Dakota del Nord. Segons el cens del 2000 tenia 23 habitants.

## Demografia

Segons el cens del 2000, Ayr tenia 23 habitants, 11 habitatges, i 7 famílies. La densitat de població era de 111 hab./km².
Dels 11 habitatges en un 9,1% hi vivien nens de menys de 18 anys, en un 63,6% hi vivien parelles casades, en un 0% dones solteres, i en un 27,3% no eren unitats familiars. En el 27,3% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,38.
Per edats la població es repartia de la següent manera: un 13% tenia menys de 18 anys, un 4,3% entre 18 i 24, un 21,7% entre 25 i 44, un 17,4% de 45 a 60 i un 43,5% 65 anys o més.
L'edat mediana era de 50 anys. Per cada 100 dones de 18 o més anys hi havia 100 homes.
La renda mediana per habitatge era de 46.875 $ i la renda mediana per família de 139.068 $. Els homes tenien una renda mediana de 33.750 $ mentre que les dones 0 $. La renda per capita de la població era de 55.567 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ayr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ayr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Ivànovski

«Ivànovski» té aquests significats:
* Ivànovski (Ozinki), localitat de l'óblast de Saràtov, a Rússia
* Ivànovski (Saràtov), localitat de l'óblast de Saràtov, a Rússia
# Tormón

Tormón és un municipi d'Aragó, situat a la província de Terol i enquadrat a la comarca de la Comunitat de Terol.
# Macael

Macael és una localitat de la província d'Almeria, Andalusia. L'any 2005 tenia 6.091 habitants. La seva extensió superficial és de 44 km² i té una densitat de 138,4 hab/km². Limitant al nord amb Olula del Río i Fines, a l'est amb Cantoria i Líjar, a l'oest amb Purchena i Laroya, i al sud amb Chercos i Tahal. Està situada a una altitud de 554 metres i a 107 quilòmetres de la capital de la província, Almeria. És coneguda per la producció de marbre.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 6.091 | 5.993 | 6.211 | 5.907 | 5.905 | 5.975 | 5.953 | 6.039 | 6.062 | 6.197 |

## Agermanaments

* Esplugues de Llobregat.
# Marc Baecke

Marc Baecke (24 de juliol de 1956 - 21 de gener de 2017) fou un futbolista belga.

## Selecció de Bèlgica

Va formar part de l'equip belga a la Copa del Món de 1982. Pel que fa a clubs, jugà a Beveren i Kortrijk.

## Referències

* ↑ L'ancien diable rouge Marc Baecke est décédé à 60 ans (francès)
* ↑ Pakkend verhaal Marc Baecke: "Maradona kent me niet meer hoor" Arxivat 2017-02-02 a Wayback Machine. - Sporza (neerlandès)
* ↑ Marc Baecke (60) overleden - Het Laatste Nieuws (neerlandès)
* ↑ Marc Baecke Fitxa i estadístiques a la FIFA
* ↑ Marc Baecke a National-Football-Teams.com (anglès)
* ↑ Royal Belgian Football Association: Number of caps
* ↑ Ex-Rode Duivel Marc Baecke overleden na slepende ziekte - Gazet van Antwerpen (neerlandès)
# Ramona Fossas Romans

Ramona Fossas Romans (Ripoll, Ripollès, 1 de novembre de 1881 - 27 de juliol de 1936, Vallvidrera) fou una religiosa catalana de la congregació Dominiques de l'Anunciata morta durant la persecució religiosa de la Guerra civil espanyola. Fou beatificada el 2007 per Benet XVI, la seva festa se celebra el 6 de novembre.

## Biografia

Va néixer a Ripoll el 1881 al si d'una família cristiana. Entrà a les Dominiques de l'Anunciata, congregació fundada pel sant català Francesc Coll i Guitart, el 6 de juliol de 1903 i professà el 17 d'agost de 1905. Visqué a diverses comunitats de Catalunya i de València. Durant uns 20 anys exercí de mestra i els darrers anys estigué de priora a Canet de Mar, Montserrat i Barcelona-Trafalgar. Fou una religiosa activa, diligent i molt austera, seriosa i exigent però alhora amable i propera.
El 27 de juliol de 1936, durant la Guerra civil espanyola, Ramona Fossas i les germanes Adelfa Soro, Teresa Prats, Ramona Perramon i Otilia Alonso (que tenia només 19 anys) foren obligades a sortir del seu convent del carrer Trafalgar de Barcelona i les interrogaren. Foren portades a diferents comitès comunistes perquè abandonessin el seu estat religiós si volien ser alliberades, però elles s'hi negaren. La germana Ramona Fossas, que era la més gran i la priora, enfortí el grup. Finalment aquella nit les pujaren a un camió i les dugueren a Vallvidrera, on les assassinaren una a una. Dues d'elles van sobreviure durant unes hores i narraren els fets. Les germanes foren enterrades en una fossa comuna desconeguda.
Ramona i les seves companyes foren beatificades pel Papa Benet XVI el 28 d'octubre de 2007. Durant aquesta celebració es beatificaren 498 màrtirs de la persecució religiosa a Espanya, entre ells també les dominiques de l'Anunciata Reginalda Picas i Rosa Jutglar, de Manresa.

## Referències

* 1 2 3 «Biografías». Dominicos.org. Consultat el 4 de setembre de 2018.
* ↑ González, María Otilia. Mártires de Cristo en la Congregación de Hnas. Dominicas de la Anunciata, 2005, p. 25-31.
* ↑ Galmés, Lorenzo. Ejemplares en la vida, heroicas en la muerte. Ed. San Esteban, 1994, p. 51-56.
* ↑ «Sants i Beats que celebren la seva festa litúrgica el mes de novembre». Conferencia episcopal. Consultat el 4 de setembre de 2018.